ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣውስትራልያ 85 ሚልዮን ብልቃጥ ክታበት ኮቪድ 19 ንምርካብ ተፈራሪማ 7 መስከረም 2020 ምንጪ ስእሊ, Getty Images ኣውስትራልያ፡ እቶም ዓቢ ተስፋ ተገይርሎም ዘሎ ክልተ ፈተነታት ክታበት ኮቪድ 19 ዕውታት ኮይኖም እንተተረኺቦም ብውሕዱ 85 ሚልዮን ብልቃጥ ከምዘፍረየት ኣፍሊጣ። ቀዳማይ ሚኒስተር ስኮት ሞሮስ እቲ ክታበት ዕውት ኮይኑ እንተተረኺቡ፡ ሃገሩ ኣብ 2021፡ 85 ሚልዮን ብልቃጥ ክታበት ክትርከብ ዘኽእል ክልተ ውዕላት ከምዝተፈራረመት ገሊጹ። ቀዳማይ ሚኒስተር ሞሪሶን፡ ሃገሩ ዝተፈራረመቶ ውዕል ኣስታት 1.24 ቢልዮን ዶላር ኣሜሪካ ከምዝግመት ገሊጹ ኣሎ። ስደተኛ በዓል-ሃፍቲ ኣብ ኣውስትራልያ 20 ካንጋሩ ብመኪና ተረጊጸን እቲ ቀዳማይ ሚኒሰትር፡ 25 ሚልዮን ኣውስትራላውያን ካብ ወርሒ ጥሪ ጀሚሩ ክታበት ክውሃቦም ክጅምር ትጽቢቱ ብምግላጽ፡ ኣብ ጥሪ ክጅምር’ዩ ኣብ ዝብል ግን ዝኾነ ‘ውሕስነት’ የለን ኢሉ። ብምስዓብ “እንተኾነ፡ ሰብ ሞያ ጥዕና ሃገርና ነቲ መድሃኒት ብቕዓቱ እንተኣረጋጊጸምዎ ብመሰረት እቲ ስምምዕ ንኣውስትራልያ ኣብ ቀዳማይ ሪጋ ዘስርዓ እዩ” ኢሉ። እቲ ኣውስትራልያ ተፈራሪማትሉ ዘላ ኣብ ፈተነ ዘሎ ክታበት ኮሮናቫይረስ፡ እቲ ሓደ ዩኒቨርስቲ ኦክስፎርድን መፍረ መድሃኒት ኣስትራዘናካን ተላፊነን ዝሰርሐኦ ዘለዋ ክኸውን እንከሎ እቲ ካልኣይ ድማ ኣብ ኣውስትራልያ ኣብ ዩኒቨርስተ ኵይንስላንድ ዝፍተን ዘሎ እዩ። ኣውስትራልያ ልዕሊ 26 ሽሕ ብኮሮናቫይረስ ዝተለኸፉ ዜጋታት ክህልውዋ እንከለዉ ኣብታ ሃገር ብሰንኪ ኮሮናቫይረስ ክሳብ ሎሚ ሞት 769 ተመዝጊቡ’ሎ። ክታበት ኮሮናቫይረስ ኣብ ኣውስትራልያ ክፈሪ .
